cyanic-selkie/wikianc huggingface dataset:
Сүрьеэ үбшэн
Оншологоо
Шууд буса арга: Эдэгээр аргаһаа хамагай хямдар, хурдан, хилбари арга бол түрхэсын шэнэжэлгээ юм. Энэнь үбшэтэнэй һорисо/сэр, эдеэ, нугаһанай уһан, плеврын шэнгэн, шээс/-оос түрхэсэ бэлтгээд микроскопын туһалжатай сүрьеэгэй нянг элирүүлдэг шэнэжэлгээ юм.
Эмшэлгээ
Сүрьеэтэй үбшэтэниие эртэ оношолжо зүб эмшэлгээ хэбэл эдэгэрхэ боломжо үндэр ба наһа баралта бага байха боломжотой. Харин буруу эмшэлхэ, эмшэлгээ хэхэгүй бол наһа баралта үндэртэй үбшэн юм.
Сүрьеэдэ эсэргүү үндэһэн эмүүд: - Изониазид (H),Рифампицин (R), Пиразинамид (Z), Стрептомицин (S), Этамбутол (E) гэһэн 5 эм байдаг.
Эдэгээр эмүүд нян усадхаха, арюудхаха, эмэй даһал үүсхэхэһөө сэргылхэ гэһэн үндэһэн шанарые янза бүриин хэмжээгээр агуулһан байдаг тула эмэй үйлэшэлгээе нэмэгдүүлжэ, һайжаруулха зорилгоор хабсаруулан хэрэглэнэ. Сүрьеэ үбшэнэй эмшэлгээнь эршэмтэ ба үргэлжэлхэ шата гэһэн 2 хэһэгһээ тогтоно. Эршэмтэ эмшэлгээнэй шатанда 4 эм ууха ба 2 һара үргэлжэлдэг. Энэ шатада үбшэтэнэй зобюур, шэнжэ тэмдэг арилдаг. Үргэлжэлхэ шатада 2 эмые 4-6 һара хэрэглэхэ хэрэгтэй. Ушарынь эмэй арюудхаха үйлэшэлгээнэй үрэ дүндэ сүрьеэгэй үлэһэн нянг усадхажа уламаар үбшэн дахихаһаа һэргылнэ.
Сүрьеэ үбшэниие эмшэлгээе халдабари тарааха байдал болон үбшэнэй оношые үндэһэлэн 1-3 эмшэлгээнэй бүлэгтэ хубаадаг. Бүлэг тус бүритэ тохирһон эмэй хосолол хэрэглэхэ эмшэлгээнэй горомтой.
Зүүлтэ
Категори:Үбшэнүүд
Түб Хазан һуурин
Түб Хазан һуурин (Центральный Хазан) — Оросой холбоото уласай Эрхүүгэй можын Зэмэ аймагай Хазанай сельсоведай засагай захиргаанай түб.
Категори:Эрхүүгэй можо Категори:Зэмэ аймаг
Далянь
Далянь (Дальний, ), Ляонин можодо Ляодун хахад аралай урда эсэстэ байрладаг зүүн-хойто Хитадай хото. Хүн зоной талаар 6 690 мянган ажаһуугшадтай (2010). Квантун коммунис засаг доро ороһоной дараа, Далянь хото Люйшуньтай (Порт-Артуртай) хамта Люйда (旅大市) засаг захиргаанай аймагта оробо, 1981 ондо Люйда Далянь гэжэ шэнээр нэрлэгдэбэ.
Тээбэриин уулзабари. Шара тэнгисэй Даляньвань буландахи байрладаг томо уһанай боомто (ашаанай эрьесэнь 50 сая тонно/жэл оршом). Металл эдлэл үйлэдбэри болон машина бүтээлгэ (энэ тоодо онгосо бүтээлгэ), химиин, газар тоһо болбосоруулха, нэхэмэлэй, саарһанай, хүнэһэнэй (тоһоной, загаһанай) үйлэдбэрилгэ. Загаһа барилгын бааза. Политехникын, анагааха ухаанай хүреэлэнгүүд гэхэ мэтэ, дээдэ һургуулитай. Далайн музейтэй.
Категори:Хитадай хотонууд
3 һарын 11
Гурбадугаар һарын 11 — Григориин литын жэлэй 70-дэхи үдэр (үндэр жэлдэ 71-дахи үдэр). Жэлэй эсэс болотор 295 үдэрнүүд үлэжэ байна.
Энэ үдэрэй тэмдэглэлтэ баяр
Категори:Үдэрнүүд
Мостар
Моста́р (босн. Mostar, серб. Мостар, хорв. Mostar) — Босни ба Герцеговинагиин Федерациин Герцеговина-Неретва кантоной засаг захиргаанай түб хото юм.
Категори:Мостар Категори:Босни ба Герцеговинагиин Федерациин хото ба һуурин
Холокост
Холокост, мүн Шоах (Иврит:, HaShoah (haŠōʾā) 'гай гамшаг') — Адольф Гитлерэй ударидажа байһан Нацис Германи, тэрэнэй холбоотонууд, тэрэнэй талада ажаллалгын хэрэгжүүлһэн түрын дэмжэлгэтэй еврейнүүдые системэтэйгээр усадхаха хүтэлбэреэр Дэлхэйн хоёрдугаар дайнай ябасада Европын 6 сая оршом еврейнүүдые аймаглан усадхаһан ябадалые тодорхойлходо хэрэглэдэг нэрэ томьёо юм. Эгээн зэрлиг маягай антисемитизмын дүн.
Зарим эрдэмтэд Холокостын тодорхойлолтодо бусад олон арад түмэниие, тухайлбал католик шажантанууд, польша угсаатанууд, цыганууд, Зүблэлтын энгын эргэд, Зүблэлтын сэрэгэй олзолгодогшод, тахир дутуу хүнүүд, гомосексуалнууд, Иеговын гэршэнэр, бусад улас түрэ, шажанай тэмсэгшэдые сая саяарнь системэтэй усадхаһаниие оруулхань зүйтэй гэжэ үзэдэг. Энэ тодорхойлолтоор абажа үзэбэл, Холокостын хохирогшод 11 — 17 сая болоно.
Хабшалта шахалта, аймаглан усадхаха ябадалые үе шататай ябуулаа һэн. Еврейнүүдые ниигэмһээ зайлуулха хуули Дэлхэйн II дайн гарахаһаа олон жэлэй үмэнэ баталагдаһан байба. концлагерьнууд (бөөнөөр хорихо лагерьнууд) байгуулагдажа, хоригдолнуудые туйлдажа гү, али үбдэжэ үхэхэ хүрэтэрнь богоолшолон ажаллуулжа байба. Гурбадугаар Райх зүүн Европодо шэнэ нютаг дэбисхэр эзэлхэдэ Айнзацгруппен гэхэ тусгай анги нэгэдхэлнүүд еврейнүүдые болон улас түрын өөр үзэл бодолтонуудые бөөнөөрнь буудан хороожо байгаа. Еврейнүүд болон цыгануудые ашаанай галта тэргээр бөөнөөр хорихо лагерь руу ашаха хүрэтэрээ геттонуудад бөөгнүүлжэ байба. Хорихо лагерь хүрэхэ хэсүү бэрхэ замые туулажа амиды мэндэ хүрэһэн хоригдолнуудай олонхиие хиин камерада хородуулжа алжа байба. Нацис Германb түрын аппаратын һалаа мүсэр болгон бөөнөөр хороохо арга хэмжээниие дэмжэн оролсожо байһаниинь нэгэн Холокост шудалааша эрдэмтэнэй хэлэһэнээр Германиие «аймаглан усадхагша улас» болгобо.
Гурил
Гурил гээшэ амуу таряанай үрые тээрмээр талхалжа, хүнэһэндэ зорюулан эдеэн бэлэдхэхэ зүйл юм.
Гурилыг улаан шуудай, цэлцэгнүүр, хөх тариа, Сагаган, овъеос, арвай, шар будаа, эрдэнэ шиш, цагаан будаа, дагусса зэрэг үр тарианы ургацын ийм сортоор хийж болно. Гурилын ихэнх хэсгийг улаан буудайнаас гаргадаг. Энэ нь талх үйлдвэрлэхэд зайлшгүй шаардлагатай бүрэлдэхүүн хэсэг юм. Krupchatku, дээд, эхний, хоер дахь, ханын цаас: улаан буудайн жигд гурил ангийн хуваагддаг.
Түүх
Гурил бүтээхийн тулд энгийн тээрмийн чулуунуудын хооронд тоосонд булагдсан улаан буудайн үр эртний археологийн нотолгоо МЭӨ 6000 оноос эхтэй. Тээрмээр гурил нунтаглах нь эртний Ромд анх эхэлсэн бөгөөд 1879 онд Аж үйлдвэрийн хувьсгалын үеэр Лондонд анхны уураар ажилладаг тээрэм гарч иржээ. 1930-аад онд гурилыг заримдаа төмөр, никотиний хүчил, тиамин, рибофламинаар баяжуулж, 1940-өөд оноос хойш шууд тээрэмд олноор үйлдвэрлэх болжээ. 1990-ээд оноос гурилыг фолийн хүчлээр баяжуулсан.
Гурил хэмнэх
Аж үйлдвэрийн хувьсгалын эрин үед хадгалах хугацаатай холбоотойгоор борлуулалт удаан байсны улмаас гурил хадгалах асуудал хурцаар тавигдах болсон. Үр хөврөлд агуулагдах болон нунтагласны үр дүнд гуриланд үлдсэн тосны хүчлүүд нь цаг хугацааны явцад исэлдэж, энэ нь гурилын тохиромжгүй байдалд хүргэсэн. XIX зууны төгсгөлд үр тарианаас тосны хүчлийг гуриланд оруулахгүйн тулд үр хөврөлийг авч, мөн уураар эсвэл хуурай халаалтаар гурилыг дулааны аргаар боловсруулдаг байв.
Физикын шэнжэ шанар
Задгай хэлбэреэр гоймон (макорон) гурилай нягтарал 650 ... 700 кг/м³ юм. Задгай хэлбэреэр талханай гурилай нягтарал 550 ... 710 кг/м³. Боломжото гаралгын үндэрэй тооһожолтын коэффициент :
Хэрэглээний
Гурилыг талх, бин, бялуу, бууз, нарийн боов, чихэр (бялуу, бялуу, жигнэмэг, вафль, цагаан гаатай), гоймон, холимог тэжээл үйлдвэрлэхэд зуурмаг, сүмс бэлтгэхэд ашигладаг. Гурил нь бас breading ашиглаж байна, Жишээ нь, загас, эсвэл cutlets. Энэ нь хатаах, сулруулж, сайн исгэж шаардлагатай агаараар баяжуулах ашиглах өмнө гурил шигших зөвлөж байна.
Зүүлтэ
Категори:Таряа
Тоһон
Тоһон амитан, ургамал, шулуулигта байха уһанда хайладаггүй (үл уусаха) нүнжигтэй бодос. Тоһоной олон түрэлнүүд байдаг:
Зүүлтэ
Категори:Бодос
Хүйтэн дайн
Хүйтэн дайн гэдэгынь дэлхэйн хоёрдугаар дайнай үеһөө эхитэй, дэлхэйн хоёрдугаар дайнай дараа үргэлжэлһэн олон уласай улас түрын үйлэ ябаса болоод энэнь СССР-эй тэригүүлһэн социалис (ниигэмэй) журам, АНУ тэригүүтэй капиталис (хүрэнгэтэй) журамай хоорондын үзэл һурталай зүршэлдөөн байба. Хүйтэн дайные 1940 оной дунда үеһөө эхилэн, Зүблэлтэ Холбоое задартал 1990-ээд оны эхин үеэ хүрэтэр үргэлжэлһэн гэжэ үзэдэг.
Хүйтэн дайн гэжэ нэрлэхэ болоһониинь энэ дайниинь үмэнэхи саг үенүүд шэнги талануудынь шууд хоорондоо зэбсэг барин нүүр тулан дайтахагүй харин өөр арга замаар, сэрэгэй эбсэл байгуулжа, тагнуул, үзэл һурталай тэмсэл үрнүүлхэ замаар тулалдан, зүршэлдэн тэмсэлдэһэнһээ иин нэрлэхэ болоо. Хэдыгээр ЗХУ болон холбоотоной улас оронууд хоорондоо улас түрын хүрээндэ тохиролсон нацис Германида эсэргүү дэлхэйн хоёрдугаар дайнда хамтаран тэмсэһэншье тэдэнэй хоорондо үзэл һурталай томло зүршэл байгаань дайн дууһаха дүхэхэ туһам улам бүри тодорхой боложо байба. Энэнь дайн дууһаһаны дараа улам бүри үл гаража ерэһэн.
Хүйтэн дайнай үедэ олон уласай нүхэсэл байдал зарим үедэ ехэд хурсадан зарим үедэ тайбшаран харисангы энхын байдалтай боложо байба. Тухайлбал 1948-1949 оной Берлинэй бүһэлэлтэ, 1950-1953 оной Солонгосой дайн, 1961 оной Берлинэй химарал, 1959-1975 оны Вьетнамай дайн, 1979-1989 оной Афганистанай дайн, 1962 оной Кубын пуужингэй химарал зэрэгынь хүйтэн дайнай үеын халуун сэгүүд боложо байба. Хүйтэн дайнай үедэ ехэ гүрэнүүд хоорондоо шууд нюур тулан байлдахагүй байһаниинь тэдэгээрэй сүмын зэбсэгэй хүсэн шадабхи, хэрбээ сүмын дайн болобол тэндэһээ илагша үлдэхэгүй тухай сүмын дайнай онол зэрэгһээ боложо байба. 1980-аад оной һүүл үеһөө хүйтэн дайнай уур амисхал харисангы зөөлэрһэн. Михаил Горбачёв СССР-дэ өөршэлэлтэ шэнэшэлэлтэ, үл тодо байдал үрнүүлжэ эхилһэн ба Зүблэлтэ Холбоо 1991 ондо задарһанаар хүйтэн дайн түгэсхэл болоһон. Зүблэлтэ Холбоо оршон тогтоножо байһан жэлнүүдтэ зүблэлтэжүүлхэ үзэл һуртал болон социализмын нүлөө, стратегиин зорилгын үүдэнһөө зүблэлтын зэбсэгтэ хүсэнэй сэрэгэй ангинууд монголдо удаа дараа байрлажа байһан байна.
Зүүлтэ
Категори:Дайнууд Категори:XX зуун Категори:Ородой тұұхэ
Кемерово
Кемерово (Кемерово; 1925 онһоо — 1932 он хүрэтэр — Щегловск), Оросой холбоото уласай Кемеровын можын засаг захиргаанай түб мүн. Томь мүрэндэ Искитим мүрэн шудхажа ородог үзүүртэхи хүлэг онгосын зогсоол болоод Кузнецкын нүүрһэнэй бассейнэй хойто хубида байрлана. Түмэр замай станци. 556 мянган хүн зонтойгоор (2017) Кемеровын можын эгээн томо хото мүн.
Кемерово — Баруун Сибириин шухала засаг захиргаанай, эдэй засагай, эрдэм ухаанай, соёлой, тээбэриин ба ажаүйлэдбэриин түб байна. Тус хотодо химиин ажаүйлэдбэри («Химпром», «Азот» г.м. үйлэдбэриин холбоонууд) машина бүтээлгэ (химиин машина бүтээхэ, сахилгаанай техника, сахилгаанай хүдэлүүр («Кузбассэлектромотор», строммашина г.м. үйлэдбэринүүд), мебелиин, хүнгэн, хүнэһэнэй, барилгын материалай ажаүйлэдбэри хүгжэһэн байна. Хэдэ хэдэн дээдэ һургуулинууд (энэ тоодо Кемеровын гүрэнэй ехэ һургуули), табан театрнууд, цирк байрлана. Нютаг орон шэнжэлгын, уран һайханай музейнүүд бии. 1918 ондо Щеглово (1720 ондо байгуулһан) ба Кемерово (1863 ондо байгуулһан) һууринуудай нэгэдхэхэдэ үүсхэһэн. Хотын хажууда шулуун нүүрһэнэй олдобори байна.
Зүүлтэ
Категори:Кемеровын можо Категори:Оросой холбоото уласай хотонууд
Рязань
Рязань (Рязань; 1778 он хүрэтэр — Переяславль-Рязанский), Оросой холбоото уласай Рязаниин можын засаг захиргаанай түб, Ока мүрэндэ Трубеж мүрэн шудхажа ородог үзүүртэхи хүлэг онгосын зогсоол. Түмэр замай станци. 533 мянган хүн зонтой (2015). Машина бүтээлгэ (станок бүтээхэ, «Тяжпрессмаш», «Рязсельмаш» үйлэдбэриин холбоонууд; автомашинын агрегат бүтээхэ, автомашинын аппаратура, сахилгаанай тоног түхеэрэмжэ, тоолохо-шэнжэлхэ машина бүтээлгын г.м. үйлэдбэринүүд), газар тоһо болбосоруулха, химиин, хүнгэн, хүнэһэнэй, гэхэ мэтэ ажаүйлэдбэри. 4 дээдэ һургуулинууд (энэ тоодо Рязаниин гүрэнэй ехэ һургуули), 3 театрнууд. Түүхэ-архитектурын дархан саазын газар-музей, уран һайханай музейнүүд. Рязаньта түрэһэн И. П. Павловой гэр-музей. 1095 онһоо хойшо мэдэгдэһэн. Кремлиин уран барилгын ансамбльтань: Христорождествын (XV, XIX зуун), Архангелиин (XVI зуун), Успениин (XVII зуун, Я. Г. Бухвостов уран баригша) собор сүмэ, Арюун Һүнэһэнэй 2-асарта церковь сүмэ (XVII зуун), Архиепископой байшан тугдам (Олегэй Ордон нэрэтэй, XVII зуун) гэхэ мэтэ. Хотын дэбисхэртэнь: Абаралгын хиидай согсо (XVII—XVIII зуун), олон церковьнууд (XVII зуун), түб гудамжын классицизмын барилганууд, энэ тоодо Изагууртадай хурал (XVIII—XIX зуун), эмнэлгын газарнууд (XIX зуун), заха зээли (XIX зуунай эхин хахад).
Зурагууд
Категори:Рязаниин можо Категори:Оросой холбоото уласай хотонууд
Иврит
Иврит хэлэн (Еврей бэшэг:,, гү, али; Самари бэшэг: ࠏࠁࠓࠉࠕ; Палео-Иврит бэшэг: 𐤏𐤁𐤓‫𐤉𐤕) гээшэ Афро-Азиин хэлэнэй бүлэгэй семидэй бүлэдэ багтаадаг хэлэн юм. Эртэ үеын палестинэшүүдэй нютагта ажамидарһан еврейнүүдэй түрэлхи хэлэн байһан эртын иврит (тус хэлээр библиин эхэ үндэһэн танах бэшэгдэһэн дээрэһээ арюун номой иврит гэнэ) болон мүнөө үеын Израилиин албан ёһоной хэлэн болохо мүнөө үеын иврит хоёрые илгаарна. Арюун ном бэшэгдэһэн ивридые «арюун хөөрэн» гэһэн удхатайгаар «лашон а-кодеш» (לשון הקודשלשון הקודש) гэжэ нэрлэнэ.
Эртын иврит хэлэн еврейнүүдэй дэлхэйн ондоо газар нютагаар тархан һуурижажа (диаспора) эхилһээр аажам аажамаар үгы болгожо, хожомдо еврейнүүдэй ажаһуудаг нютаг бүридэ ивридэй орондо араб, сефард, идиш гэхэ мэтэ хэлэнүүдые үдэр бүри ажамидаралда хэрэглэжэ эхилбэ. Ушар дээрэһээ 2000 шахуу жэлэй үлүү иудаизмын хэлэн байһан иврит миин лэ библи (танах), мишна, залбарал ба еврейнүүдэй хоорондо харилсаанда хэрэглэгдэжэ байһан. Хариншье һаа, XX зуун жэлдэ иврит хэлэн Израиль улас байгуулһан хада мүнөө үеын иврит боложо дахин һэргэбэ.
Зүүлтэ
Категори:Хэлэнүүд
Сагаан тоһон
Сагаан тоһон — сүсэгын тоһониинь ургамалай болон өөхэн тоһоной холисогүй үнеэнэй сэбэр һүнһөө гаргажа абаһан хайлуулагдаагүй тоһон бүтээгдэхүүн юм.
Зүүлтэ
Категори:Сагаан эдеэн
Доха
Доха (الدوحة‎), Катарай ниислэл хото, Персиин буландахи уһанай боомто. 2010 оной байдалаар, 521 мянган үлүү ажаһуугшадтай. Тус хотодо Катарай 50% ажаһууна. Улас хоорондын ниидэхэ онгосын буудалтай. Металл эдлэл үйлэдбэри, цементнын үйлэдбэри; хүнэһэнэй, гарай үйлэдбэрилгэ; Загаһа барилга; субадай олзобори. Дээдэ һургуули. Уран барилгын дурасхалнууд.
Энэ хотод Катарын их сургууль, HEC Парисын бизнесийн сургуулийн кампус байрладаг.
Зүүлтэ
Категори:Катар Категори:Азиин ниислэлнүүд
Дуулал
Дуулал хадаа алибаа юумые, илангаяа бурхан тэнгэриие, улас гүрэниие, гэхэ мэтэ магтаха баярай магтаал дуун гү, али хүгжэмэй зохёол.
Улас гүрэн бүридэ түрын дуулал бии. Жээшэнь, 1922—1944 оной хоорондо СССР-эй баярай дуулал болбол хубисхалта пролетариадай уласхоорондын баярай дуу Интернационал байгаа.
Хоёр ахамадууд
Категори:Ород удха зохёол
Интернет
Интернет гэдэгынь стандарт IP протоколые ашаглан үгэгдэлые дамжуулха боломжо бүхы харилсан холбогдоһон компьютернуудай сүлжээ болоод энэ сүлжээнь Дэлхэй даяар тархаһан байдаг. Үндэһэндээ интернетые «сүлжээнүүдэй сүлжээ» гэжэ нэрлэжэ болохо ба уг сүлжээдэ хото хоорондын, һуралсал, бизнес болон засагай газарай гэхэ мэтэ хэдэн сая сүлжээнүүд багтаһан байна.
Түүхэ
Түрүүн 1969 ондо АНУ-ай Баталан Хамгаалха Яаман Интернетые ARPANET гэжэ нэтрэйгээр анха дүрбэн компьютерые хоорондонь холбожо үүсхэбэ. Энэнэй гол зорилго сэрэгэй шудалга шэнжэлгэ хэжэ байһан үсөөн хэдэн ехэ дээдэ һургуулиинуудай компьютернуудые холбохо ябадал байгаа. Энэ сүлжээдэ компьютернуудые нэмэжэ холбоһоноор 1974 он гэхэдэ 62 компьютер холбогдоод байгаа. 1983 ондо уг сүлжээе хоёр һалгаһан болон нэгэниинь сэбэр сэрэгэй хэрэгсээндэ MILNET нүгөөдэхииень ехэ дээдэ һургуулиинуудай эрдэм шэнжэлгын һудалганда зорюулжа INTERNET гэжэ нэрлэбэ. Энэ үедэ интернэт сүлжээндээ 1000 хүрэхэгүй толгой гү, али сервер компьютертэй байгаа.
1985 ондо Канадын засагай газар тус уласдахи бүхы ехэ дээдэ һургуулиинуудые холбоһон BITNET сүлжээе үүсхээд тэрэниие INTERNET-тэй холбоһон байна. Тухайн үедээ BITNET интернэттэй зүршэлдэжэ байгаа гэбэшье яагаад нэгэдэһэнииень хэншье таашагүй. 1986 ондо АНУ-ай Үндэһэнэй Шэнжэлхэ Ухаанай Сан томохон ехэ дээдэ һургуулиинуудые хамарһан NFSNET сүлжээе байгуулба. 1987 оной эсэсээр интернетдэмнай 10’000, BITNET-дэ 1000 толгой компьютер холбогдоһон бэлэй.
Олон хэрэглэгшэдтэй болохо тусам сүлжээнэй хурдан ехэдэ удаашаржа ерэһэн байна. Иимэһээ 1987 ондо АНУ-ай Үндэсний ШУ-най санһаа NFSNET-дэ зорюулан үндэр хурдатай холболто табижа эхилбэ. Иигээд 1988 ондо 13 дэд бүһын Интернет, 170 Lan сүлжээ (Local Area Network, LAN-иие линкээр гү, али RJ45 холболтоор мүн утаһагүй Wireless үүсхэжэ болоно. Харин утаһанай шугамаар холбогдодог аналог системэ RJ11 толгойтой линкээр холбогдодог бэлэй), 56’000 сервер компьютер холбоодо байба. Канадын BITNET сүлжээе 1989 онһоо эхилэн Интернэттэй эжэлхэн протокол хэрэглэхэ болгожо (TCP/IP = Transmition Control Protocol/ Internet Protocol) тус ондо АНУ Канадын ниитэ сүлжээе 20’000 тухай сервер компьютер холбогдоод байгаа.
Дэлхийн бусад орондошье гэһэн энэтэй эжэл сүлжээдэ байгуулагдажа эхилһэн болоод, ехэнхидээ Интернэдэй эжэлхэн стандарттай байгуулжа эхилээ. 1992 оной эсэс гэхэдэ дэлхэй даяар ниитэ 1 сая сервер компьютер холбогдоһон байна.
Анхадаа интернет огтохоншье бизнесэй зорилготой үйлэ ажалалга ябуулха том һалбари болоно гэжэ өөрынгөө мэдээгүй. Тухайн үедэ бүхы санхүүжэлтые улас оронуудай засагай газар хэгээд шудалгын байгуулалгануудынь гаргадаг байһан ажа. Харин 1992 оной эсэсээр бизнесэй жаахан сүлжээнүүд интернетдэ холбогдон эхилээ. Иигээд лэ интернэт нэгэн түрэлэй шэнэ түлэбэритэ үйлэшэлгэ гаража хүнүүдые түлэбэритэйгээр интернетдэ холбожо үгэхэ боложо, интернетээр бизнесэй шэглэлэй реклама сасагдаха эхилэл табигдаба.
1994 он гэхэдэ ниитэ дүрбэн сая сервер компьютер холбогдоһон байхада ехэнхинь бизнесэй зорилготой байгаа. АНУ, Канадын засагай газарнууд өөрһэдөө харьялагдаха үсөөн хэдэн сүлжээдээ санхүүжэлтэ зогсооһон ба удалгүй бусад байгуулалганууд, бусад ороной засагай газарнуудшье гэһэн тэдэнтэй эжэл арга хэмжээ абаа.
Холбооһон
Категори:Интернет
3 һарын 12
Гурбадугаар һарын 12 — Григориин литын жэлэй 71-дэхи үдэр (үндэр жэлдэ 72-дахи үдэр). Жэлэй эсэс болотор 294 үдэрнүүд үлэжэ байна.
Энэ үдэрэй тэмдэглэлтэ баяр
Категори:Үдэрнүүд
Гипотезо
Гипотезо (ὑπόθεσις — «таамаг») — үшөө гүйсэд шалгагдаагүй алибаа үзэгдэл тайлбарилха эрдэм ухаанай таамаглал.
Зүүлтэ
Категори:Эрдэм ухаан
Шара тоһон
Шара тоһон — сагаан тоһо хайлуулхада, һүнэй, айрагай элдэб үлэгдэлгүй, сэбэр боложо гараһан, шара үнгэтэй тоһон.
Зулын тоһон — зула бадараахын тула зорюута дэбэр соо хэжэ бэлдэгдэһэн шара тоһон юм.
Зүүлтэ
Категори:Сагаан эдеэн
Мумбай
Мумбай ( маратх. मुंबई), хуушанаар Бомбей — Энэдхэгэй баруун талада Аравиин тэнгисэй эрьедэ байрладаг Махараштра можын түб юм.
Мумбай Энэдхэгэй эгээн томо хото болоод, хотын ойлголтодо Мумбай хотын корпораци болон Махараштра можо уласай хоер сомонууд - «Мумбаи» (157 км², 2011 ондо 3 145 966 хүн) ба «Мумбаи (хотын заха)» (446 км², 2011 ондо 9 332 481 хүн зон) - ороно; бүгэдэ 603 км², 12 478 447 хүн зонтой. Хүн зоноороо дэлхэйдэ Шанхайн дараа хоёрто жагсана.
Далайн нюрууһаа 10 метрэй үндэртэ байрлана. Хүн зоной нягтарал 21 665 км² бүридэ хүн боложо хүн зоной нягтаралаар Манила хотын дараа хоёрто жагсана. Хүн зоной хахад маратхи хүн, 1/4 оршом — гуджаратынхид.
Зүүлтэ
Категори:Энэдхэгэй хотонууд Категори:Энэдхэг
Һүн
Һүнэй түрэлнүүд:
Сагаан эдеэн
Бусад хүхэтэн амитадай адли хүнүүдшье гэһэн нарай балшар үедээ эхинэйхигээ һүниие хэрэглэдэг. Олон угсаатан, яһатануудай хубида хүнүүд нарайхи наһанайхигаа дараа һү шэнгээжэ, болбосоруулха (Нүүрһэн уһан үл тэбшэхэ) шадабаряа алдадаг. Тиимэһээ олоншье ороной уламжалалта хоол хүнэһэндэ һүн бүтээгдэхүүн үргэн хэрэглэгдэдэгүй. Харин үдэр бүриин хоол хүнэһэндээ һүн хэрэглэдэг заншалтай газар оронууд илангаяа үнеэнэй, мүн хонин, ямаан, һарлаг, уһанай сар, морин, тэмээн гэхэ мэтын гаршуулһан амитадай һүниие үргэн хэрэглэдэг.
Олон зуунай турша үнеэнэй һүниие болбосоруулан түрэл бүриин һүн бүтээгдэхүүн хэжэ ерээ һэн. Тухайлбал сүсэгы, зөөхэй, тоһон, тараг, зайрмаг, мүн харисангы удаан хугасаанда хадгалажа болохо бисалаг (биһалаг) гэхэ мэтэ. Ажа үйлэдбэри хүгжэхэ хэрээр аарсан, шара һүнэй уураг, лактоза, үдхэрүүлһэн һүн, хуурай һүн гэхэ мэтэ һүн бүтээгдэхүүнүүд болон хүнэһэнэй нэмэлтэ тэжээлнүүд бии боложо байна.
Монголшуудай табан хушуу малайхигаа һүн, һаамые түрэл бүриин аргаар болбосоруулан хэһэн янза бүриин хүнэһэнэй бүтээгдэхүүниие хэлэнэ. Гүүнэй һүөөр айраг эһэлдэнэ. Эхын һүниие орложо шадаха түрэл бүриин амин дэмээр баялиг гүүнэй һүниие түрэл бүриин үбшэн анагааха, дархалаае һайжахуулхад нэгэ һайн гэжэ үргэн хэрэглэдэг. Энгэнэй һүөөр айраг, сэгээ эһэлдэхэһээ гадна сай һүлэжэ, аарсан бусалгажа, ааруул табидаг. Үхэрэй һүөөр сай һүлэжэ, үрэм, сүсэгы зөөхэй гаргажа, ааруул табижа, бисалаг шахажа, тараг бүрижэ эдидэг. Һүн бүтээгдэхүүниинь кальцяар баялиг ушар хүүгэдэй ехэдхэлгэ хүгжэлтэндэ һайн, ааруулынь шүдэнэй бата бэхэ шанарые һайжаруулдаг, шүдэн соорохо үбшэнһөө һэргылдэг ушар монголшууд хүнэһэндээ үргэн хэрэглэжэ ерэһэн. Хонин, ямаанай һүөөр тараг бүрижэ, сай һүлэжэ, ааруул табидаг.
Түүхэ
Амитадые гаршуулжа эхилжэ байхадаа хүнүүд анха амитанай һүниие хүнэһэндээ хэрэглэжэ эхилбэ. Үнеэнэй һүниие анха Бага Азиин оронуудта хүнүүд хэрэглэжэ эхилһэн. Энэ нютагта мүн ямаан болон хониниие 9000-һаа 8000 жэлэй урда гаршуулһан байна. Хонин, ямааниинь хуурай үбһэн тэжээл эдижэ, даһан зохисоһон хүхэтэн амитан болоод хибэгшэ амитан хэмээгдэдэг. Анхандаа эдэ амитадые мяхан болон арһанииень хэрэглэхэ зорилгоор гаршуулһан байжа болзошогүй юм.
7000 жэлэй урда мүнөөдэрэй Турциин зарим нютагта үхэрые маллажа эхилһэн. Шэнэ шулуун зэбсэгэй үедэ Британиин аралнууд дээрэ һүниие хүнэһэндэ хэрэглэжэ байһан баримта байдаг. Европо болон Ази, Африкын зарим газар бисалаг, тоһые хэрэглэжэ эхилһэн байна.
Мүнөөдэр баруунай юртэмсэдэ үнеэнэй һүниие ажа үйлэдбэриин хэмжээндэ үйлэдбэрилжэ болбосоруулжа байна. Хүгжэлтэй оронуудта арилжаанай зорюулалтатай һүнэй шэглэлэй фермэнүүд автомат тоног түхөөрэмжэнүүдые хэрэглэһэнээр һүнэй заха зээлиин диилэнхиие хангажа байна. Тухайлбал Хара тарлан мэтын үндэр һүнэй гарсатай янза бүриин үүлдэрнүүд һүнэй үйлэдбэрилэлдэ ашаглагдажа байна. АНУ-ай һүнэй шэглэлэй үхэрэй 90%-нь, мүн Ехэ Британида 85%-нь Хара тарлан үүлдэрэй үхэр байна. Һүн, һүн бүтээгдэхүүн үйлэдбэрилэлээр Энэдхэг, тэрэнэй дараа АНУ болон Шэнэ Зеланд орожо байна.
Үхэрэй һүнэй үйлэдбэрилгэ
2011 ондо эгээн томо үйлэдбэрилэгшэ уласууд.
Бусад амитад
Үнеэнһөө гадна дараахи амитадай һүниие хүнэһэндэ хэрэглэдэг:
Росси болон Шведтэ хандагайн һүниие бага зэргэ хэрэглэдэг. Элжэг болон адуунай һаам (һүн) эгээн бага тоһолигтой бол харин Далайн хабанай һүн 50%-һаа дээшэ тоһолигтой байдаг байна.
Халимай һүниинь хэды хүнэй хүнэһэндэ хэрэглэгдэдэггүйшье эгээн үндэр тоһолигтой һүнэй нэгэ юм байна. Энэнь дундажаар 10.9% уураг, 42.3% өөхэн тоһон, 2.0% нүүрһэн-уһан агуулдаг ба 4.43 кКал/грамм калоритай.
Хүнэй һүниие мэдээжэ арилжаанай зорилгоор гү, али ажа үйлэдбэриин хэмжээндэ үйлэдбэрилэнэ гэжэ үгы. Гэхыдээ хандибай маягаар хүнэй һүниие суглуулжа бэеын хүгжэл дорой, ядаруу нарай хүүгэдтэ хэрэглүүлхэ зорилгоор ашагладаг.
Зүүлтэ
Категори:Сагаан эдеэн
Польшо
Ниислэл хотонь — Варшава. Албан ёһоной хэлэниинь — польшо хэлэн.
Польшо болбол нэгэдэмэл улас, парламентын бүгэдэ найрамдаха улас юм. Юрэнхылэгшэнь — Анджей Дуда. Юрэнхы-сайд — Матеуш Моравецкий. Засаг захиргаанай талаар 16 аймагта (воеводолиг) хубаагдана.
Газар зүй
Польшын хойто зүгтэ Балтиин тэнгис оршодог болон газараар долоон уласуудта хилэлдэг :
Тэрэнэй гадна, Польшо Балтиин тэнгисэй эдэй засагай бүһэ нютагаар Даниин ба Швециин эдэй засагай бүһэ нютагуудта хилэлдэг.
Польшын хилын ниитэ утань — 3511 км, тэрэнэй дунда — 3071 км газарай хилэ болон 440 км далайн хилэ юм.
Түүхэ
Хүрэл зэбсэгэй үедэ мүнөө сагай Польшын нютаг дэбисхэртэ унетицын, тшинецэй, лужицын соёлнууд тарааһан байгаа. Силези ба Бага Польшо руу кельт удхатан нүүжэ ерэбэ. Античнэ үедэ Польшодо кельт, герман ба балт арад түмэн ажаһууба. Эртэ үедэ Польшын дэбисхэр нютагта герман скирууд ба лугийнууд гэжэ яһатад ажаһууба. Һүүл античнэ үедэ Польшын дэбисхэртэ славяншуудай этногенез үргэлжэбэ. Римэй үеын эсэстэ германшууд Польшые орхижо баян Баруун Европодо нүүжэ ошобо.
Дунда зуун жэлэй үе (877—1569)
VII зуун жэлэй һүүлдэ Польшодо гүнлигүүд ба бага хаанта уласууд бии болоно. Энэ үедэ Польшодо полянууд, лендзянууд, куявянууд, поморянууд, мазовшууд, вислянууд, слензянууд (Силезидэ) гэхэ мэтэ удхатан ажаһууба. IX ба X зуунда полянууд ондоо славян яһатаниие диилэжэ ерэһэн байна. 966 ондо I Мешко христосой шажаниие баталжа, Европоһоо лама санваартаниие уриба. Пяст обогой доро Гнезно Польшын түрүүшын ниислэл хото боложо, 1000 ондо Познань түрүүшын архиепискобой шэрээ болобо. 1025 ондо I Мешкогой хүбүүн I Зоригто Болеслав хаанай соло абаба. 999 ондо Болеслав Чехиһээ ерээдүйн Краковтой Бага Польшые эзэлэн абаба; Арюун Римэй эзэнтэ гүрэнтэй дайлажа Лужица ба Мильско эзэлбэ. Болеслав Киевэй гүн Хараалта Святополктой ураг түрэл боложо, Святополкын аха Сэсэн Ярослав Владимировичда эсэргүү тулаалжа 1018 ондо Киевые эзэлбэ. Хүбүүниинь II Һула Мешко гансата Германитай, Чехитэй ба Русьтай тулаалжа эсэгынгээ бүхы шахуу эзэлһэн газарые алдан, 1033 ондо хаан солоһоо татагалзан арсаба. Тэрэнэй наһа бараһанай һүүлээр эмхи гуримгүй анархиин үе эхилээд, буһалгаашадай Польшоһоо үлдэһэн тэрэнэй хүбүүн I Һэргээгшэ Казимир бэрхэшээлтэй эрхэ мэдэлээ һэргээбэ. Тэрэнэй хүбүүниинь II Үгөөмэр Болеслав (1058—1079) Польшын байнгын хүсэ һэргээжэ 1076 ондо дахин хаан соло абаба. 1068 ондо түрэл Изяслав Ярославичые дэмжэжэ Киев хотые эзэмдэбэ. Тэрэ нюуса хэлсээнэй үрэ дүндэ унагааһан байгаа; харин III Годигор аматай Болеславай (1102—1138) хааншалгын үедэ эртэ Польшо хаанта улас һүүлшынхиеэ һалбаран бадараа. 1109 ондо Болеслав герман эзэн хаанай добтолон оролгые сохижо, 1122 ондо бүхы шахуу Поморье эзэмдэбэ. Гэһэншье һаа, тэрэнэй наһа бараһанай һүүлээр Польшодо феодалой хубаагдалай үе эхилбэ. «Годигор аматай Болеславай захидалай» ёһоор (1138), Польша дүрбэн ханхүбүүдэй дунда хубаагдаба. Аха хүбүүниинь ехэ гүнэй соло абажа ехэ хаанай газар нютагые (Гнезно агуулһан Ехэ Польшо болон Краковые агуулһан Бага Польшо) абаба. Үрэ дүндэ хэдэ хэдэн гүнлигүүд бии болоһон: Куяви, Мазови, Силези, Поморье, Сандомир гэхэ мэтэ. 1240 ондо монголшууд Польшые добтолжо, Польшын ба христосой шажантан хүсэниие Легницын тулалдаанда бутаран сохижо II Хенрик хааниие алаба.
Ядвига Литвагай ехэ гүн II Владислав Ягеллотой гэрлэбэ. 1572 оной болотор Польшодо Ягеллон обогой хааншалһан үе Польшын алтан үе гэжэ хэлэнэ. Унгар, Москва, Молдави, Османуудтай ходо дайлажа Балтиин тэнгисһээ Хара тэнгис болотор эзэнтэ гүрэниие бии болгобо. III Владислав Варненчик (1434–1344 хааншалһан, 1440 ондо баһа Унгарай хаан болоһон) осман түрэгүүдтэ эсэргүү дайлажа, Варнын байлдаанда алагдаба. V Казимир (1447–92) Польшо ба Литва эжэл болгожо, 1462 ондо тевтон рыцарьнуудые илагдан сохибо. I Сигизмундын хааншалгын үедэ (1506–1548) Һэргэн мандалтын соёл Польшодо ерэбэ.
Польшо-Литва (1569—1795)
Стефан Баторийн ба III Сигизмунд хааншалгада Оросые диилэн эзэмдэжэ туршажа байгаа. Ян Замойский (1542 – 1605) тэдэнэй хааншалгын үедэ уласай түрын талаар шухала зүдхэлтэн байгаа. Краковто Вавелиин ордондо гал түймэр болоһоной һүүлээр 1596 ондо III Сигизмунд (1587 – 1632) хаан ордонтоёо Варшава руу зөөжэ ерэһэн. Варшава хото Польшын ниислэл хото болоһон байна. Швециин Ваза хаан обогой хунтайжа байһан III Сигизмунд баһал Швециин хаан болоһон, харин 1598 ондо Швецидэ унагааһанай һүүлдэ заргаяа үргэлжэжэ Швецитэй дайн эхилбэ. Тэрэнэй гадна, 1606—1607 ондо шляхта изагууртанай буһалгааниие даража, османшуудта эсэргүү тэмэсбэ. Тэрэ хаан шэрээнээ IV Владислав (1632–1648) ба II Ян Казимир (1648–68) хүбүүдтэ дамжуулан залгажа үгэһэн юм.
Ян Казимир хааншалалай үень Польшын түүхэдэ «Үер» гэгдэнэ. 1590—1630-аад онуудта феодалай дарлалтын дээрэһээ Украинада Боһдан Хмельницкийнн казагуудай буһалгаан болобо. 1655 ондо X Карл Густав Польшые добтолжо Гданьскын Поморье, Ехэ Польшо ба Литвые эзэмдэбэ. Гансата Оросой Алексей Михайлович хаан зүүн зүгһөө добтолжо Смоленск, Вильно, Киевые эзэмдэбэ. 1656 ондо полягууд контр-добтолго эхилжэ, гүрэнөө задалжа хаяхаһаа аршалба. 1660 оной Оливын энхэ тайбанай хэрээнэй ёһоор Польшо Хойто Ливониие агуулһан абарга томо нютаг дэбисхэрые Швецидэ үгэжэ, Андрусовой эблэрэлэй ёһоор Зүүн Украиные ородуудта алдаба. II Ян Казимирай үхэһэнэй һүүлдэ Ваза хаан обог түгэсэбэ. III Ян Собеский 1683 ондо Веные осман түрэгүүдһөө хамгаалаад, саг зуура Польшын нэрэ хүндые һэргээһэн болобошье, тэрэнэй наһа бараһанай һүүлдэ Польшо бодитогоор бэеэ даанги улас байхаяа болёо һэн. 1686 ондо Польшо ородуудтай «Мүнхэ энхэ тайбангын хэрээ» баталба.
1697 ондо I Пётрын дэмжэһэн Саксониин курфюрст II Август Польшын хаанаар һунгагдаба. Хүсэтэй Август XII Карлда эсэргүү Оростой ба Дани эб холбоо байгуулба. Удаадахи Хойто дайнда (1700–1721) XII Карл Станислав Лещинскийе Польшын хаанаар томилһон. II Августын наһа бараһанай дээрэһээ болоһон Польшын залгамжалалай дайнай (1733 – 1735) үрэ дүндэ, Станислав хаан шэрээниие татагалзан арсажа Саксониин курфюрст III Август (1734 – 1763) Польшын хаан болобо.
Оросой эзэн хатанай II Екатеринын ба Пруссиин II Фридрих дэмжэһэн II Станислав (1764 – 1795) Польшын һүүлшын хаанаар һунгагдаһан байгаа. 1768 ондо Оросой доминацида эсэргүү Барай конфедераци Франциин туһаламжатайгаар бии болоһон, харин 1772 ондо Оросой сэрэгэй хүсөөр дарагдаба.
Польшын хубаарилга
1770 ондо, Орос-Түрэг дайнай үедэ (1768—1774), II Фридрих II Екатеринатай Польшые гурбуулан хубаахаяа һанаа. 1772 ондо Австри, Орос, Пруссиин хоорондо Речь Посполитойн нэгэдүгээр хубаарилга болоод, Австри Галициие абажа, Прусси Зүүн Пруссие эзэлэн абажа, Орос Зүүн Беларусиие (Гомель, Могилёв, Витебск, Двинск) эзэлэн абаба. Һүүлдэнь үшөө хоёр хубаарилга (1793, 1795) боложо Полдшо Европын газарай зурагһаа алга болоо. Оросой эзэнтэ гүрэн эгээн томо хубиие эзэлээ.
1794 оной гурбадугаар һарада Костюшкогой үндэһэнэй эрхэ сүлөөлгын бодолго эхилһэн. Костюшко Краковдо «буһалгаанай ударидагша» гэжэ томилогдобо. Рацлавицедэ Орос сэрэгүүдые добтолон сохижо, Варшава хото руу хүдэлэн ябаад, Вильно хотые эзэлээ. Зунай үедэ буһалгаан бодогшод Орос-Пруссиин сэрэгүүдые Варшавын бүһэлэлтэдэ эсэргүүсэбэ. Харин намарта Орос ба Прусси буһалгааниие даража 1795 ондо Польшын гурбадугаар хубаарилга хээд, Польшо улас үгы болобо.
Тильзитэй хэрээгэй ёһоор (1807), I Наполеон Варшавын ехэ гүнлиг гэжэ Саксониин I Фридрих Август Польшын буфернэ уласые бии болгобо. Наполеоной илагдалай һүүлдэ, Венын конгресс (1814 – 1815) Оросой I Александр эзэн хаанай доро Польшо хаанта уласые (Конгрессэй Польшо) бии болгобо. Польшын баруун хэһэг Австри абажа, Австри Галициие абаад, Краков сүлөөтэ хото болобо.
Дэлхэйн нэгэдүгээр дайн
Дэлхэйн нэгэдүгээр дайнай үедэ Польшын үндэһэнэй үзэлтэнүүдэй анханай хүсэн оролдолго Оросто эсэргүү шэглэһэн байгаа. Юзеф Пилсудскийн ударидаһан Польшын сэрэгүүд хоёр жэлэй турша Германи, Австри-Унгар уласуудай сэрэгүүдтэй зэргэсэн тулалдажа байгаа. 1916 оной арбан нэгэдүгээр һарын 5 үдэртэ Германи ба Австри-Унгар Оросой Польшын хэһэгтэ хаанта уласые тунхаглаһаншье һаа, үнэндөө Польшын засагай газар Германиин хиналта доро табигдаба. Пилсудский ажалһаа гаража, 1917 оной долодугаар һарада баригдаһан байгаа. Харин Польшые хубааһан хүсэнүүд илагдаһанай ушар, 1918 оной арбан нэгэдүгээр һарада Юзеф Пилсудский Польшодо засагые өөрын гарта абаба.
1919 оной Версалиин хэрээгээр Польшо Балтиин тэнгистэ гаралга хүртэжэ Германиһаа Польшын коридор гэжэ Баруун Пруссиие эзэмдэбэ. Данциг сүлөөтэ хото болоод, Силезиин зарим хэһэгүүд һанал асуулгын үрэ дүндэ Польшодо ябаа. Парисай энхэ тайбанай бага хуралда дурадхаһан Польшо-РСФСР хилэ диилэнхи белорусууд ба украиншууд ажаһууһан Польшын зүүн хэһэгые РСФСР-тэ үгэмээр байгаа. Гэһэншье һаа, Польшо улас 1772 оной хилые шаардаһан ушар Зүблэлтэ-Польшын дайн боложо, 1921 оной Ригын хэрээгэй ёһоор Польшо Керзоной шугамай зүүн тээ байһан оронуудые эзэмдэбэ.
Хоёрдугаар Речь Посполитой (1918—1939)
1919 оной нэгэдүгээр һарада хуули тогтоохо хуралда һунгуули боложо, тэрэ хурал 1921 оной гурбадугаар һарада Польшо уласай Үндэһэн хуулие баталжа, парламентын системые байгуулба. 1922 оной арбан хоёрдугаар һарада Габриель Нарутович түрүүшын юрэнхылэгшээр һунгагдаһаншье һаа, нүгөө һарада баруунрадикал экстремистын алагдаһан байгаа. Тэрэнэй орондо Станислав Войцеховскийн һунгагдаба. 1923-1924 ондо Владислав Грабскийн засаглалай хэһэн эдэй засагай шэнэшлэлнүүд эдэй засагай стабилизацида нэмэри оруулба. 1926 оной табадугаар һарада сэрэг армиин туһаламжатайгаар Юзеф Пилсудский түрын эрьелтэ хэжэ авторитарна дэглэмые бии болгоһон. Пилсудскийтан хуралаар дамжуулан шэнэ үндэһэн хуулиие баталба. 1935 ондо Пилсудский наһа бараһанай дараа тэрэнэй залгамжалагша маршал Эдвард Рыдз-Смиглы эрхэ мэдэлээ хадагалжа шадаба. Гадаада бодолгодо Польшын ударидагшад өөһэдын зүүн болон баруун хүршын хоорондо «тэнсэбэри хүсэнэй» тактикые дагаһан. Харин 1939 оной наймадугаар һарын 23 үдэртэ Нацис Германи, Сталинай СССР-эй хоорондо үлэ добтолхо хэрээ баталһан һүүлдэ 1939 оной юһэдүгээр һарын 1 үдэртэ ба 17 үдэртэ Нацис Германи ба СССР Польшые добтолоод эзэмдэбэ.
Дэлхэйн хоёрдугаар дайн
1940 оной хабарта СССР-эй НКВД Катыниин алалгада 21 857 Польшын эрхэтэдые буудаһан. Зүблэлтын сэрэгүүд Польшодо ерэхэдэ Люблинда түр засагай газар болохо «Польшын үндэһэтэнэй сүлөөлгын хороониие» байгуулагдаһан (1944 оной долодугаар һарын 21). Лондондо сүлэлгэдэ байһан Польшын засагай газар Варшавада бодолго эмхидхэһэн, харин германшууд тэрэниие дараһан байга. Һүүлшын Германиин сэрэгүүд 1945 оной эхеэр Польшоһоо үлэһэн бэлэй.
Ялтын хуралай хэлэлсээрээр (1945 оной 2-р һара) Миколайчик Люблинэй засагай газартай нэгэдээд, шэнэ засагай газар Ехэ Британиин ба АНУ-гай хүлеэн зүбшөөрһэн байгаа. Польшо-Зүблэлтын хилэ Керзоной шугамһаа баруун тээ тогтоһон байгаа болон Германиин репарациин 15% Польшодо хубаарилагдаһан бэлэй. Потсдамай хуралай һүүлдэ Польшо-Германиин хилэ Одер-Нейсе шугамда тогтоһон, Польшо Германиин дэбисхэрэй 101 010 км2 хүртэнхэй. Эдэ нютаг дэбисхэрһээ германшуудые үлдэн гаргаһан.
Коммунис дэглэм
Дэлхийн хоёрдугаар дайнай үеэр Польшо 6 сая гаран эрхэтэнээ алдаһан байгаа. Коммунист хүн байһан зүблэлтын эрхэтэн Болеслав Берутые юрэнхылэгшээр һунгагдаба. 1949 ондо СССР-эй маршал Константин Рокоссовский Польшын армиин дээдэ командовалагша болон хамгаалхын сайдаар томилогдоһон. 1952 оной Үндэһэн хуулиин ёһоор Польшо зүблэлтын загбар дээрэ Бүгэдэ Найрамдаха Польшо Арад Улас (БНПАУ) болоһон байна.
1956 оной зургадугаар һарада Познаньда хотын ажалшадай ба ажаһуугшадай эсэргүүсэл хүдэлөөн ябагдажа байгаа. 1949 ондо репрессировалһан Владислав Гомулка 1956 оной арбадугаар һарада Польшын ажалшадай нэгэдэһэн намай түб хорооной толгойлогшоор һунгагдаһан байна. Коммунистууд хүсэн шадалаа хадагалжа шадаһан, харин хүдөө ажахын коллективизациие зогсоожо, полягууд үмэнэхи дэглэмһээ үлүү эрхэ сүлөөтэй болгобо. Жээшэнь, Гомулка кардинал Вышинскийе шоронһоо сүлөөлбэ.
1968 оной наймадугаар һарада БНПАУ ондоо Зүүн Европын уласуудтай сугаараа Чехословаки добтолһон. 1970 оной арбан хоёрдугаар һарада үргэн хэрэглээнэй бараанай үные дээшэлһэнээр Гданьск, Гдыня, Щецин хотодо болоһон ажал хаялта, бодолгын үедэ Гомулкын орондо Эдвард Герекые ПАНН-ай түрүүшын нарин бэшэгэй даргаар томилһон юм. Краковой епископ кардинал Войтыла 1978 ондо римэй папаар һунгагдаһан болон 1979 ондо тэрэ Польшодо айлашалһанда олон зон суглараа.
1980-аад ондо хоол хүнэһэнэй ба гэр байрын хомсодолой ушар Гданьскта Ленин нэрэмжэтэ верфиин ажалшад засагай газарта эсэргүүсэн ажал хаялта хэбэ. Электрик Лех Валенсагай ударидаһан ажал хаялта хэһэн ажалшад «Солидарнощч» (Хамтын ажаллалга) гэжэ хүдэлөөнгые бии болобо. Ушар дээрэһээ Станислав Каня Герекые ПАНН-ай түрүүшын нарин бэшэгэй даргаар һэлгэбэ. Харин засагай газар нүхэсэн байдалые хинажа шадаагүй. 1981 оной хоёрдугаар һарада хамгаалахын сайд генерал Войцех Ярузельский юрэнхы сайдаар, намай юрэнхы нарин бэшэгэй даргаар томилогдоһон байгаа.
1989 ондо «Солидарнощч» дахин хуулишалһан бэлэй. 1989 ондо сүлөөтэй һунгуули эмхидхэгдэбэ. Һунгуулиин үрэ дүндэ «Солидарнощч» сенатда һууриин 99 % болон сеймдэ һууриин 35 % абаба. Ярузельский улас ороной юрэнхылэгшэ болобо. 1989 оной арбан хоёрдугаар һарын 29-ндэ Польшын үндэһэн хуулиие хубилгаһан ба БНПАУ албан ёһоор Бүгэдэ найрамдаха Польшо улас болобо.
Мүнөө үе (1989 онһоо хойшо)
1990 оной юрэнхылэгшын һунгуулида Валенса Польшын юрэнхылэгшээр һунгагдаба.
1996 ондо Польшо OECD-иин гэшүүн болоһон болон Европын Холбооной бүрин гэшүүншлэлдэ зорюулһан уридшалһан баримта бэшэгые ерүүлбэ. 1999 оной гурбадугаар һарын 12-һоо НАТО, 2004 оной табадугаар һарын 1-нһээ Европын Холбооной гэшүүн болобо. 2007 оной арбан хоёрдугаар һарын 21-нһээ Шенгенэй оронуудай нэгэ болоһон.
2003 ондо «ГРОМ» гэжэ Польшын сэрэгэй тусхай нэгэжэ (Wojskowa Formacja Specjalna GROM) Иракта коалициин хүсэнэй добтолгодо хабаадалсаба. 2,9 мянган хүнтэеэ Польшо коалициин табадахи ехэ контингентые эльгээбэ. 2008 ондо Польшо сэрэгшэдээ Иракһаа гаргаба.
Уласай түрын бодолго
Польшо улас 1997 оной Үндэһэн хууляар захирагдана. Польшын түрын тэригүүн болбол табан жэлэй хугасаатайгаар хоёрһоо дээшэгүй удаа һунгагдадаг юрэнхылэгшэ юм. Засагай газарай толгойлогшо болохо юрэнхы сайд засагай газартаяа юрэнхылэгшын томилогдожо, хуралай баталагдана. Хуули тогтоохо болохо хоёр танхимтай Үндэһэнэй Шуулган 460 һуудалтай Сеймһээ (доодо танхим) ба 100 һуудалтай Сенатһаа (дээдэ танхим) бүридэнэ. Хоёр байгуулгын гэшүүд дүрбэн жэлэй хугасаагаар һунгагдадаг.
Эдэй засаг
Польшо хадаа ажаүйлэдбэриин ба хүдөө ажахын гүрэн юм. Дотоодын ниитэ бүтээгдэхүүн худалдажа абаха шадабариин паритедэй талаар, жэлдэ нэгэ хүндэ 31 430 доллар болоно (2018). 2018 ондо Польшын ХАШ ДНБ 1193 ехэ наяд доллар болобо. 2007 оной III-дахи кварталай эсэстэ Польшын гадаада уялга 204 ехэ наяд 967 сая доллар байгаа.
Засаг захиргаанай хубаари
Польшо 16 аймагуудһаа (województwo) бүридэнэ. Аймагууд ээлжээндээ 380 хошуунһаа (powiat) бүридэдэг, тэрэ тоондо 65 хошуунай эрхэтэй хотонууд байна. Хошуунууд 2478 сомонуудта (gmina) хубаагдана.
Хүн зон
2008 ондо Польшын хүн зоной тоо 38 116 000 байгаа. Ушар иимэһээ, Европын холбооной зургадахи олон хүнтэй улас юм. Хүн зоной дундажа нягта һиирэгынь нэгэ дүрбэлжэн километрдэ 122 хүн.
Хотонууд
Польшын ниислэл хото болохо Варшава, гурбан боомто хотонуудһаа гадна, Бялысток, Быдгощ, Бытом, Вроцлав, Гливице, Катовице, Краков, Лудзь, Люблин, Познань, Раном, Тарнув, Ченстохова гэхэ мэтэ байна.
Франц Кафка
Франц Кафка - (Franz Kafka, 1883 оной долодугаар һарын 3-нд Прага хотодо түрэжэ 1924 оной зургадугаар һарын 3-нд Клостернойбург хотоноо наһа бараһан) Германи хэлэтэн үргэлжэлэһэн үгын зохёолшо.
Намтар
Чехиин Прага хотоноо худалдаашан еврей гэр бүлэдэ түрэһэн. Эхэнь эрдэмтэ раввин гаралтай, эсэгэнь мал нидалагшын хүбүүн байгаа. Эсэгэнь наһанай эсэстэ хүрэнгэжэһэн болоод хубиин дэлгүүрэй эзэн болоһон юм. Амидаралынь дээшэлһэниинь соёл болбосорол багатай энэ хүниие бэеэ тооһон, зүдхүү нэгэн болгон хубиргаһан бололтой. Ушарынь Кафка эсэгынхээ тухай Эсэгэдээ бэшэһэн захидалдаа (1919) таагүй зүйлнүүд бэшэһэн байдаг. Тухайлбал: "Та намайе амархан мохоожо, надад уйдхар гуниг, дотоодо зүршэлһөө өөр юушье үлдээгээгүй. Та бидэ хоёр тулалдажа байраа эзэлһэн, өөртөө этигэһэн, зоригтой, шадал тэнхээтэй дайсад шэнгил байһан. Харамсалтайяа... Бэе бэеэ ойлгожо, нэгэнь нүгөөдөө хүсэн тэнхээ һэлбэжэ шадаагүйн шалтагаан юундаа байдагые би мэдэхэгүй юм. Магадгүй та минии хамагай эмзэг нандин зүйлдэ хайша яайша хандажа, түүгээрээ өөрһөө холдуулһан байха." гэхэшэлэн эсэгынхээ хархис догшин байһаные элирүүлэхын зэрэгсээ өөрынхөө дотоодо сэдьхэл бодолоо нээн гаргажа табиһан юм. Харамсалтайнь энэ захидал эсэгтэнь хүрээгүй юм байна.
Кафка гимнази һургуулиие түгэсээд 1901-1905 ондо Прагада хуули зүйн ангида һуралсажа байхадаа уралигай түүхэ, германи хэлэн шэнжэлэлээр лекф дабхар сонсожо, 1907 ондо хубиин даатгалай компанида ажалда оробо. 1908 онһоо мэргэжэлээ дээшлүүлээд үйлэдбэриин осолһоо хамгаалха даатгалай газарта алба хашаха болоһон байна. 1917 ондо уушханай сүрьеэгээр үбдэжэ, 1922 ондо тэтгэбэритэ гараа. 1923 ондо багаһаа хүсэжэ мүрөөдэжэ байһан "орголтоо" хэжэ Берлиндэ ошоод сүлөөтэ зохёолшын журамаар һуугаа. Удалгүй бэень муудажа, уламаар 1924 оной 6 һарын 3-да Венын ойролсоохо Кирленг һувилалай газар наһа бараа. Тэрэбээр хэзээшье гэрлэжэ байгаагүй ажа.
Категори:Австриин зохёолшод
3 һарын 13
Гурбадугаар һарын 13 — Григориин литын жэлэй 72-дэхи үдэр (үндэр жэлдэ 73-дахи үдэр). Жэлэй эсэс болотор 293 үдэрнүүд үлэжэ байна.
Энэ үдэрэй тэмдэглэлтэ баяр
Категори:Үдэрнүүд
Астрахань
Астрахань (Әәдрхн, Астрахань), Оросой холбоото уласай Астраханиин можын засаг захиргаанай түб. Эжэл мүрэнэй адагта оршодог. Түмэр замай станци, мүрэнэй ба тэнгисэй боомто. 533 мянган хүн зонтой (2015). Ажаүйлэдбэриин гол һалбаринууд: хүнэһэн (энэ тоодо загаһа барилга), машина бүтээлгэ ба металл эдлэл үйлэдбэрилгэ (энэ тоодо онгосо бүтээлгэ), хүнгэн. Модо болбосоруулъа ба целлюлозо-саарһанай ажаүйлэдбэри хүгжөөһэн байна. 4 дээдэ һургуулинууд (энэ тоодо Астраханиин гүрэнэй ехэ һургуули), 2 театрнууд. Нютаг шэнжэлгын музей. Ульянов бүлын гэр-музей, С. М. Кировой гэр-музей. Уран зурагай галерей. XIII зуун жэлһээ хойшо мэдэгдэһэн, 1459 онһоо Астраханиин ханлигай ниислэл хото, 1556 ондо Орос гүрэнэй эзэмдэгдэһэн. Кремлиин уран барилгын ансамбльтань: Успениин (XVIII зуун) ба Троицын (XVII зуунай эсэс) собор сүмэнүүд.
Зурагууд
Категори:Астраханиин можо Категори:Оросой холбоото уласай хотонууд
Роберт Кох
Һайнрих Һерманн Роберт Кох (Heinrich Hermann Robert Koch, 1843 оной 12 һарын 11, Клаусталь-Целлерфельд, Прусси — 1910 оной 5 һарын 27, Баден-Вюртемберг, Германи) — герман микробиолог. Миин лэ боомо (1877 он), сүрьеэ (1882 он), холерэ (1885 он) үбшэнгүүдэй нянгые нээһэн бэшэ аад, «микробиологиин эсэгэ» гэжэ нэрлэгдэнхэй. Тэрэ сүрьеэгэй микобактериие элирүүлһэн ашаар 1905 ондо физиологи ба анагааха ухаанай һалбарида Нобелиин шагнал хүртэһэн байна.
Намтар
Һанновер хаанта уласай Клаустальта шахтёрой хүбүүгээр түрөө. Гёттинген ехэ һургуулида Фридрих Густав Яков Һенлегэй доро анагааха эрдэм ухааниие һуража, 1866 ондо дүүргэһээр, Луи Пастерэй микробиологиин шэнжэлэлгэдэ һонирхолтой боложо Берлин ехэ һургуулида микробиологиин шэнжэлэлгэ хэбэ. Эмшэнэй зэргын шалгалтые амжалтатайгаар дабаһаар, эмшэн болоһон Кох хүдөөдэ ажаллаад, Франци-Пруссиин дайнай үедэ сэрэгэй эмшэн байгаа. Дайнай һүүлдэ Вольштайнда эмшэлэн ажаллажа, боомын тухай шэнжэлжэ үзөөд, 1876 ондо Бреслау ехэ һургуулида өөрынгөө шэнжэлэлгын дүнгые элирүүлбэ. Кохой шэнжэлэлгын дүн хэдэ хэдэн уласта мэдэгдэжэ, микробиологиин дэбжэлтэдэ нэмэри оруулба.
1881 ондо Берлинэй ехэ һургуули Гигиенын хүреэлэндэ багшалжа эхилээд, нянгай жэшээ заһаха, будаха, микроскопоор үзэхэ аргые бии болгобо. 1882 оной 3 һарын 24-дэ сүрьеэгэй сабха нээжэ, агаарай замаар дамжадагыень ойлгобо. 1883 ондо Египетһээ Энэдхэгэй хүрэтэр аялжа, Vibrio cholerae гэжэ холерэ үбшэнгэй нянгые нээбэ. 1890 ондо сүрьеэ тухай шэнжэлэлгэеэ үргэлжэлүүлжэ, туберкулин гэжэ сүрьеэгэй вакциные нээбэ. Хариншье һаа, туберкулин үрэ дүнгүй гэжэ үзэгдэжэ Кохой багшын соло унаба. Кох нээһэн туберкулинээ һайжаруулхын түлөө бүхы хүсэеэ үгэбэ. 1901 ондо тэрэнэй шаби Эмиль Адольф фон Беринг дифтери тухай шэнжэлэлгын түлөө түрүүшын биологиин Нобелиин шагналда хүртэбэ.
1891 ондо Берлинэй Пруссиин халдабарита үбшэнгүүдэй хүреэлэнэй түрүүшын хүтэлбэрилэгшэ боложо, 1905 ондо Нобелиин шагналда хүртэһэн байна. 1910 ондо 66 наһатайдаа Баден-Бадендэ нүгшэбэ.
Тараг
Тараг — бүлеэдхэһэн һүндэ хахад шанага тухай сагаа хээд, үгышье һаа, тарагай хүрэнгэ (урда тээнь бүриһэн тарагай үлөөдэһэн) нэмэжэ, дулаан юумээр орёогоод орхиходо, бүрилдэһэн гашуубтар хоол.
Тараг бүрихэ — бүлеэн һүндэ тарагай хүрэнгэ нэмэжэ бүрилдэхыень дулаалан орёогоод, хоног байлгаха.
Тарагай хүрэнгэ
Тарагай хүрэнгэ — тараг бүрихэдөө хэрэглэдэг урдахи бүрилгэһөө зорюута үлөөһэн тараг. Тарагай хүрэнгэ урдахи бүрилгэһөө үлэһэн тарагаар гү, али гашуун болоһон зөөхэйдэ хилээмэ хэжэ, нэгэ хэды соо байлгаад, гаргадаг байһан юм.
Зүүлтэ
Категори:Сагаан эдеэн Категори:Ундан
Кофе
Кофе (мүн кофи, coffee) гү, али боргол гэдэгынь кофиин үрэнүүдые (кофе модоной үрэ) хууржа нюдэһэн нюнтагтайгаар бусалһан уһан, уһан хэжэ найруулһан хара хүрэн үнгын унданиие хэлэнэ. Кофе гэдэг үгэнь араб хэлэнэй каffa гэхэ үгэһөө гаралтай. Кофиин ургамалынь буталиг модон байха болоод Этиопиһоо гаралтай. Голдуу Африкада, мүн Урда Америкэ, Түб Америкэ болон Урда Азида ургадаг байна. Хүн түрэлхитэнэй түүхэдэ кофе гаража ерэһэниинь архи, сайтай харисуулхада һүүлдэ болобошье дэлхэй даяар эгээн олон орондо хүнүүдэй талархан уудае ундан болобо. Ехэбшэлэн халуунаар ууха ба кофедэ кофеин гэһэн зөөлэн сэргээгшэ (стимулянт) бодос агуулагдана. Мүнөө үедэ кофе экспортын шухал бараа болон 2004 оной байдалаар 12 ороной хубида экспортын топ бүтээгдэхүүниинь боложо байна.
Кофиин ургамал ба түрэлнүүд
Кофень кофиин бүһэ гэжэ нэрлэгдэхэ 70 оршом оронд үйлэбэрилэгдэхэ болоод кофиин модые дэлхэй дээрэ ниитэ 10 сая гектар газарта таряалжа байгаа гэһэн тоосоо бии. 2 гол түрэл байхаһаа нэгэниинь хамагай ехэ тархаһан Арабика кофе Coffea Arabica, нүгөөнь тарижа ургуулхада арай хилбари Робуста кофе Coffea Robusta ха юм. Арабикань үндэрлиг газар ургадаг болоод 9 һарын дараа сэсэглэдэг, харин Робустань нама газар ургадаг ба 11 һарын дараа сэсэглэдэг байна.
Ниитэ хураан абажа бай кофиин 60-70%-нь Арабика, 30-40%-нь Робуста байдаг. Робуста түрэлынь харисангы хямда болоод Арабикаһаа 40-50 % үлүү кофеин агуулна. Һайн шанарай Робустые зарим эспрессодо холидог ажа. Дээрэ үедэ хүнүүд Арабика кофедэ али боомтоһоо ерэжэ байгаагаарынь нэрэ үгэжэ байба. Эгээн хуушанай 2 кофень Mocha болон Java юм байна.
Үрэ болбосоруулха
Хураан абаһан кофиин үрэһээ кофиин буурсаг гаргажа абахые үрэ болбосоруулалта гэнэ. Хуурай болон угааха гэһэн 2 түрэлэй арга байна. Болбосоруулһан кофиин үрые «түүхэй буурсаг» гэхэ ба хөгцөрч муудахаһаа хамгаалжа шиигэй хэмжээе 10-12 % болотор хатаагаад экспортдо гаргадаг ажа.
Шаралга
Түүхэй буурсагые шараһанаар та бидэнэй уудаг кофиин амта, үнэр түрэдэг байна. Ехэнхи тохёолдолдо хэрэглэгшэ орондо томохон үйлэдбэрилэгшэнэр шараха ябасые харюусажа хэхэ ба болобол жаахан дэлгүүр, кафе зэргэ газарнууд өөрһэдөө шарана. Онсын технологи шаардалгагүй болоод гэртээ хайруулын табганда шараһаншье болохоор тула ойрын жэлнүүдтэ түүхэй буурсагые жаахалан зарахань нилээд ажаглагдаха болоһон.
Кофе ба эрүүл мэндэ
Үдхэн шэнгэлхэ, шээд хөөхэ, эршэм хүсэн һэргээхэ, шаардалгатай үедэ нойромоглохоһоо абраха гэхэ мэтэ ажа холбогдолтой зүйл энэ унданда бии. Гэбэш ехэ хэмжээгээр хэрэглэһэн тохёолдолдо зүрхэн һудаһанай үбшэн тусаха, шуһандахи холестеринэй хэмжээ нэмэгдэхэ, толгой үбдэхэ, яһанай һиирэгжэлтэ боложо болзошогүй гэдэг. Харин бүдүүн гэдэһэнэй хорото хабдарһаа һэргылхэ нүлөө үзүүлдэг гэдэгые шудалгаагаар баталжа шадаһан гэнэ.
Пруссиин хаанта улас
Прусси хаанта улас (Königreich Preußen) гээшэ 1701 оной 1 һарын 18-һаа 1918 оной 11 һарын 9 үдэрэй хүрэтэр бии байһан Һоһенцоллерн обог удамай доро байһан Германиин хойто хэһэгтэ байрлаһан хаанта улас юм. Тус хаанта улас 1701 ондо байгуулагдажа 1918 оной хүрэтэр байгаад, Германиин эзэнтэ гүрэнэй түб байгаа.
Түүхэ
Прусси гүнлигэй гадна Бранденбургын бүхы газар Һабсбург обогой доро байһан Арюун Римэй эзэнтэ гүрэнэй хэһэг байгаа. Эзэнтэ гүрэн соо германшуудай ганса нэгэ хаан байһан ушар, I Фридрих I Леопольдын зүбшөөлые дахажа (Францида эсэргүү Испаниин залгамжалалай дайнда холбоотон болохын тулада) шэнэ Пруссиин уласай хаанаар (1701 оной 1 һарын 18) хаан шэрээндэ титимлэгдэбэ. 1772 оной хүрэтэр Пруссиин хаашуул өөрөө «Пруссида хаан» (König in Preußen) гэгдэбэ. Утрехтын хэрээ һүүлдэ мэдээжэ болоһон (1713 он).
Категори:Германиин түүхэ
Глиссер
Глиссер (glisseur, glisser — һолжорхо) — хабтагар оёортой, түргэн ябадалтай онгосо; уһан дээгүүр тон хурдаар һолжордог (саг соо 100 км. хүрэтэр). Глиссер олонхидоо агаарай шурабаар ябадаг.
Зүүлтэ
Категори:Онгосо
Түлишэ
Түлишэ — түлихэдэ дулаа үгэдэг элдэб модон болон малай хатаһан шабааһан. Нүүдэл байдалтай, ехэнхидээ тала газарай зон аргал, шэбхэ, хатаһан, боролжо болон бургааһа, хухюур түлидэг байһан юм.
Зүүлтэ
Категори:Түлишэ
3 һарын 14
Гурбадугаар һарын 14 — Григориин литын жэлэй 73-дэхи үдэр (үндэр жэлдэ 74-дахи үдэр). Жэлэй эсэс болотор 292 үдэрнүүд үлэжэ байна.
Энэ үдэрэй тэмдэглэлтэ баяр
Категори:Үдэрнүүд
Балсан
Балсан (баһа булшан, ) — мэдэрэлэй импульс нүлөөгөөр уян зөөлэн, хумигдажа шадабаритай амитанай, хүнэй ​​бэеын эрхэтэн юм.
Категори:Тулгуури-хүдэлөөнэй системэ
Гмина
Гмина (gmina — «бүлгэм») — Польшын доодо зэргын нютаг захиргаанай нэгэжэ (зургаан) юм. 2019 оной байдалаар, Польшодо 2 477 гмина бии.
Зүүлтэ
Категори:Польшо
Че Гевара
Эрнесто Гевара (Dr. Ernesto Guevara) (1928 оной 6 һарын 14 – 1967 оной 10 һарын 9), Че Гевара (Che Guevara) гү, али эль Че (el Che) гү, али зүгээр Че (Che) нэрээр алдаршаһан, Аргентинэдэ түрэһэн, марксис үзэлтэй, зүүные бариматлагша хубисхалша, Кубын коммунис дэглэмэй ударидагша, эмшэ мэргэжэлтэй, улас түрын зүдхэлтэн байба.